# निवासस्थान, तम्बू

## परिभाषा:

निवासस्थान एक विशेष तम्बू के जैसी संरचना थी जिसमें इस्राएली लोगों ने जंगल की 40 वर्षों की यात्रा के दौरान परमेश्वर की आराधना की थी।

* परमेश्वर ने इस्राएलियों को इस बड़े तम्बू के निर्माण के लिये विस्तृत निर्देश दिए थे, जिसमें दो कक्ष थे और यह एक बंद आँगन से घिरा हुआ था।
* हर बार जब इस्राएली लोग रहने के लिये जंगल में एक स्थान से दूसरे स्थान कोजाते थे, तो याजक तम्बू को अलग-अलग कर देते थे और उसे अपने अगले शिविर स्थल पर ले जाते थे। फिर वे इसे अपने नये शिविर के केंद्र में फिर से स्थापित कर देते थे।
* तम्बू का निर्माण लकड़ी के तख्तों से किया गया था, जिस पर कपड़े, बकरी के बाल और पशुओं की खाल से बने परदे लटकाए गए थे। इसके चारों ओर का आँगन अधिक पर्दों से घिरा हुआ था।
* तम्बू के दो भाग थे अर्थात् पवित्र स्थान (जहाँ धूप जलाने की वेदी स्थित थी) और परम पवित्र स्थान (जहाँ वाचा का सन्दूक रखा गया था)।
* तम्बू के आँगन में चढ़ाए गए पशुओं को जलाने के लिये एक वेदी और अनुष्ठानिक सफाई के लियो एक विशेष हौद था।
* जब सुलैमान के द्वारा यरूशलेम में मंदिर का निर्माण किया गया तो इस्राएलियों ने तम्बू का उपयोग करना बंद कर दिया।


## अनुवाद के सुझाव:

* “निवासस्थान” शब्द का अर्थ “रहने का स्थान” होता है। इसका अनुवाद करने के दूसरे तरीकों में “पवित्र तम्बू” या “वह तम्बू जिसमें परमेश्वर था” या “परमेश्वर का तम्बू” शामिल हो सकते हैं।
* इस बात को सुनिश्चित करें कि इस शब्द का अनुवाद “मन्दिर” के अनुवाद से भिन्न हो।

(यह भी देखें: [वेदी](../kt/altar.md), [धूप जलाने की वेदी](../other/altarofincense.md), [वाचा का सन्दूक](../kt/arkofthecovenant.md), [मन्दिर](../kt/temple.md), [मिलापवाला तम्बू](../other/tentofmeeting.md))

## बाइबल सन्दर्भ:

* [1 इतिहास 21:30](rc://en/tn/help/1ch/21/30)
* [2 इतिहास 1:2-5](rc://en/tn/help/2ch/01/02)
* [प्रेरितों 7:43](rc://en/tn/help/act/07/43)
* [प्रेरितों 7:45](rc://en/tn/help/act/07/45)
* [निर्गमन 38:21](rc://en/tn/help/exo/38/21)
* [यहोशू 22:19-20](rc://en/tn/help/jos/22/19)
* [लैव्यव्यवस्था 10:16-18](rc://en/tn/help/lev/10/16)


## शब्द तथ्य:

* Strong's: H168, H4908, H5520, H5521, H5522, H7900, G4633, G4634, G4636, G4638
